Vi er en stor familie på 2 voksne og 5 børn i alderen 6-16 år. Vi tilbragte en uge i denne dejlige lejlighed og har kun godt at sige.

Vi blev modtaget med venlighed, imødekommenhed og dejlige kager da vi ankom fredag eftermiddag. Her blev vi informeret om det praktiske og havde derefter mulighed for at ringe, hvis der skulle være noget. Det blev dog ikke nødvendigt for alt fungerede fint og vi nød meget det hyggelige hjem, hvor der var god plads til at samles, men også mulighed for at trække sig tilbage til værelserne, hvilket de store børn også satte stor pris på.

Der er et vældig roligt i nabolaget og de få gange vi brugte bilerne havde vi ingen problemer med at finde en parkeringsplads.
Det var dejligt at starte og slutte hver dag i gode rammer og det gav os energi til at nå at opleve rigtig meget i København i løbet af ugen. Det var også helt perfekt at der ikke var så langt til S-tog og dagligvarebutikker.

Tak for en dejlig ferie :-)